ഇന്സള്ട്ട് ആണ് മുരളീ ഈ ലോകത്തെ ഏറ്റവും വലിയ ഇന്വെസ്റ്റ്മെന്റ് ഫെയ്സ്ബുക്കില് ഒളിയമ്ബുമായി എ.എന്.ഷംസീര് Latest കരാറുകാരെ ഒപ്പം കൂട്ടി എംഎല്എമാര് മന്ത്രിയെ കാണുന്ന വിഷയത്തില് മന്ത്രി പി.എ.മുഹമ്മദ് റിയാസുമായുള്ള അഭിപ്രായ വ്യത്യാസം ചര്ച്ചയായിരിക്കെ, ഫെയ്സ്ബുക്കില് ഒളിയമ്ബുമായി എ.എന്.ഷംസീര് എംഎല്എ. സംസ്ഥാന സിനിമ അവാര്ഡ് ജേതാക്കളെ അഭിനന്ദിച്ചു കൊണ്ടുള്ള ഫെയ്സ്ബുക് പോസ്റ്റിലാണ് പരാമര്ശം. വെള്ളം എന്ന സിനിമയിലെ ഇന്സള്ട്ട് ആണ് മുരളീ ഈ ലോകത്തെ ഏറ്റവും വലിയ ഇന്വെസ്റ്റ്മെന്റ് എന്ന ഡയലോഗാണു പോസ്റ്റിന്റെ തലക്കെട്ടായി ഷംസീര് ഉപയോഗിച്ചിരിക്കുന്നത്. വെള്ളം സിനിമയില് കുടിയനായ മുരളി എന്ന കഥാപാത്രത്തെയാണു ജയസൂര്യ അവതരിപ്പിച്ചതും മികച്ച നടനുള്ള പുരസ്കാരം നേടിയതും. സിനിമയില് മുരളിയോട്, സിദ്ദിഖ് അവതരിപ്പിച്ച ഡോക്ടര് കഥാപാത്രമാണീ ഡയലോഗ് പറയുന്നത്. ചില എംഎല്എമാര് പൊതുമരാമത്തു കരാറുകാരെയും കൂട്ടി മന്ത്രിയെ കാണാന് വരുന്നത് അവസാനിപ്പിക്കണമെന്ന് ഈമാസം 7നു പൊതുമരാമത്തു വകുപ്പു മന്ത്രി പി.എ.മുഹമ്മദ് റിയാസ് നിയമസഭയില് പറഞ്ഞതോടെയാണു റിയാസ്ഷംസീര് ഭിന്നത മറനീക്കിയത്. ഷംസീറിന്റെ വിയോജിപ്പു മറ്റു ചില എംഎല്എമാരും ഏറ്റുപിടിച്ചതായി മാധ്യമങ്ങളില് വാര്ത്തകളിലുണ്ടായിരുന്നു. ഇതോടെ, സ്വന്തം മണ്ഡലത്തിലെ കരാറുകാരെ കൂട്ടി മന്ത്രിയെ കാണാന് വരാമെന്നും മറ്റു മണ്ഡലങ്ങളിലെ കരാറുകാരുമായി വരരുതെന്നുമാണു പറഞ്ഞതെന്നുമുള്ള പരസ്യ വിശദീകരണവുമായി റിയാസ് രംഗത്തെത്തി. ഇത് ഇടതുമുന്നണിയുടെ നിലപാടാണെന്നും വിശദീകരിച്ചു. ഷംസീറാകട്ടെ, നിയമസഭാ കക്ഷി യോഗത്തിലെ പരാമര്ശങ്ങള് സംബന്ധിച്ച വാര്ത്ത ഇതുവരെ നിഷേധിച്ചിട്ടില്ല. റിയാസിന്റേതാണു പാര്ട്ടി നിലപാടെന്നു സിപിഎം സംസ്ഥാന ആക്ടിങ്സെക്രട്ടറി എ.വിജയരാഘവനും പറഞ്ഞിരുന്നു. English Summary : an shamseer fb post about state film awards and mohammed riyas